Max Josef Metzger

Max Josef Metzger (Schopfheim, 1887ko otsailaren 3a – Brandenburg-Görden espetxea, Brandenburg an der Havel, 1944kp apirilaren 17a) alemaniar apaiz katoliko, bakezale eta martiria izan zen.

Friburgoko Unibertsitatean teologia doktoratu ondoren, 1911n apaiztu zen. Friburgoko elizbarrutian parrokia lanak egin zituen eta Alemaniako armada inperialean kapilau militarra izan zen Lehen Mundu Gerran. 1915eko maiatzaren 6an Burdinazko Gurutzearekin kondekoratu zuten eta 1915eko urrian gaixotasunagatik lizentziatu zuten. Gerran bizitako esperientziak bakezale bihurtu zuen.

Grazera joan zen eta 1916an Frieden auf Erden Bakea lurrean) panfletoa argitaratu zuen gerraren amaiera eskatuz. Alemaniako Katolikoen Bakerako Elkartea ezarri zuen, esperantoa hizkuntza gisa erabili zuena. 1921etik 1924ra Katolika Mondo esperantozko aldizkaria argitaratu zuen.

1920an audientzia pribatua izan zuen Benedikto XV.a aita santuarekin eta honek Europan desarmearen alde lan egiteko eskatu zion. Metzger bakezale eta esperantista nabarmena bihurtu zen.

Elkarte batzuk sortu zituen Grazen, baina elizbarrutitik joan behar izan zuen eta baimenik gabe fundatu eta Meiningenen kokatu zen. 1938an Una Sancta elkartea sortu zuen katolikoak eta luterotarrak batzeko.

Gestapok hainbat aldiz geldiarazi zuen, lehenengoa 1934ko urtarrilean. Jazarpen gehiago saihesteko, Berlinera joan zen 1939an. 1942an gutun bat idatzi zion Hitlerri haren dimisioa eskatuz, baina ez zuen bidali lagunen aholkuz. 1943an Alemaniako estatuaren berrantolaketari eta bake sistema batean integratzeari buruzko memorandum bat idatzi zuen. Uppsalako apezpikuari bidaltzen saiatu zen, baina mezulariak salatu egin zuen. 1943ko ekainaren 23an atxilotu zuten, heriotzara kondenatu zuten traizioagatik eta 1944ko apirilaren 17an exekutatu zuten.

2024ko azaroaren 17an beatifikatu zuten.

 Kanpo estekak 

Kategoria:Baden-Württembergeko jendea
Kategoria:Alemaniako apaiz katolikoak
Kategoria:Alemaniako bakezaleak
Kategoria:Alemaniako esperantozaleak
Kategoria:Exekutatutako alemaniarrak
Kategoria:Dohatsuak